b'\n_START_ARTICLE_\nThomas Corwin\n_START_PARAGRAPH_\nThomas Corwin (29. hein\xc3\xa4kuuta 1794 \xe2\x80\x93 18. joulukuuta 1865) oli yhdysvaltalainen Whig- ja republikaanipuolueita edustanut poliitikko._NEWLINE_Corwin oli Ohion osavaltion edustajainhuoneen j\xc3\xa4sen vuosina 1822\xe2\x80\x931823 ja 1829. Vuonna 1830 h\xc3\xa4net valittiin Whig-puolueen edustajana Yhdysvaltain edustajainhuoneeseen, jossa h\xc3\xa4n istui 30. toukokuuta 1840 asti, jolloin h\xc3\xa4n asettui ehdokkaaksi Ohion kuvern\xc3\xb6\xc3\xb6riksi, ja tuli my\xc3\xb6s valituksi. kaksi vuotta my\xc3\xb6hemmin h\xc3\xa4n menetti paikan, kun entinen kuvern\xc3\xb6\xc3\xb6ri Wilson Shannon voitti h\xc3\xa4net. Corwin toimi Ohion senaattorina 1845\xe2\x80\x931850._NEWLINE_Presidentti Millard Fillmore nimitti Corwinin valtiovarainministerikseen t\xc3\xa4m\xc3\xa4n senaattorikauden j\xc3\xa4lkeen 1850, ja h\xc3\xa4n toimi Fillmoren hallituksessa vuoteen 1853. H\xc3\xa4n toimi republikaaniedustajana kongressissa vuosina 1859\xe2\x80\x931861 ja presidentti Abraham Lincolnin suurl\xc3\xa4hettil\xc3\xa4\xc3\xa4n\xc3\xa4 Meksikossa 1861\xe2\x80\x931864.'